La Caméra de Claire

La Caméra de Claire (; kansainväliseltä nimeltään Claire’s Camera) on vuonna 2017 ensi-iltansa saanut Hong Sang-soo ohjaama, käsikirjoittama ja tuottama ranskalais-eteläkorealainen draamaelokuva, jonka pääosissa ovat Isabelle Huppert ja Kim Min-hee.

Juoni 

Elokuva-alan yrityksessä esimiehenä työskentelevä Jeon Manhee (Kim Min-hee) saa yllättäen potkut pomoltaan Nam Yanghyeltä (Chang Mi-hee) Cannesin elokuvajuhlien aikana. Myöhemmin käy ilmi, että Yanghye irtisanoi Manheen mustasukkaisuuden sokeuttamana eikä Manheen epärehellisyyden takia. Yanghye on mustasukkainen Manheen ja elokuvantekijän So Wansoon (Jung Jin-young) rakkaussuhteesta.

Pariisilainen opettaja ja kirjailija Claire (Isabelle Huppert) on Cannesiin saapunut turisti. Kun hän kävelee pitkin Promenade de la Croisetten rantakatua ja ottaa valokuvia Polaroidin pikakamerallaan, hän tutustuu Manheen kanssa ja muodostaa tämän kanssa ystävyyden. Clairella on myös omat erilliset kanssakäymisensä niin Yanghyen kuin Wansoonkin kanssa.

Näyttelijät

Tuotanto 

La Caméra de Clairen kuvaukset alkoivat 11. toukokuuta 2016. Elokuva kuvattiin vuoden 2016 Cannesin elokuvajuhlilla Ranskassa. Elokuvan tuotantoyhtiöinä olivat ranskalainen Les Films du Camélia ja eteläkorealainen Jeonwonsa Films. Elokuvan virallinen traileri julkaistiin 22. toukokuuta 2017.

Julkaisu ja vastaanotto 
La Caméra de Claire sai maailmanensi-iltansa Cannesin elokuvajuhlien Séances spéciales -esityssarjassa Ranskassa 21. toukokuuta 2017.

Rotten Tomatoes -sivuston mukaan 73% kriitikoista on antanut elokuvalle positiivisen arvosanan 7/10 keskiarvolla. Keräys perustuu 11 arviointiin. Metacritic-sivuston mukaan viiden arvostelun perusteella elokuva on saanut 77 pistettä sadasta mahdollisesta.

Lähteet

Aiheesta muualla 
 
 
 La Caméra de Claire Rotten Tomatoes -sivustolla 
 La Caméra de Claire Metacriticissä 

Vuoden 2017 ranskalaiset elokuvat
Ranskalaiset draamaelokuvat
Eteläkorealaiset draamaelokuvat